
Zav 'Qykdot Ντομινίκ Ἔνγκρ 


O ZAN ΩΓΚΥΣΤ NTOMINIK ΕΝΓΚΡ γεννήθηκε στὸ Μοντω- 
μπὰν στὶς 29 Αὐγούστου τοῦ 1780. O0 πατέρας του, γλύ- 
πτής διακοσμητὴς μὲ πολλὰ ταλέντα, διακρίνει πολὺ νωρὶς τὴν 
κλίση τοῦ γιοῦ του καὶ προσπαθεῖ và ἀξιοποιήση τὰ λαμπρά του 
προσόντα. Τὸ πιὸ παλιὸ σχέδιο τοῦ “Evyxo ποὺ ἔχομε χρονο- 
λογεῖται ἀπὸ τὸ 1769. 

Τὸ 1791 ἔγινε δεκτὸς στὴν Ακαδημία τῆς Τουλούζης, ποὺ ué- 
λος της ἦταν ὁ πατέρας του. ᾽Εκεῖ ἀρχίζει τὴν καλλιτεχνική του 
ἐκπαίδευση μὲ τρεῖς δασκάλους: τὸ ζωγράφο Póx, τὸν τοπιογράφο 
Μποιὰν καὶ τὸ γλύπτη Βιγκόν. Συνάµα μελετάει μουσικὴ καὶ ὕστε- 
oa ἀπὸ λίγο παίρνει τὴ θέση τοῦ δεύτερου βιολιοῦ στὴ ONUOTLAN 
ὀρχήστρα, πράγμα ποὺ τοῦ ἐπιτρέπει νὰ ἀποκτήση σὲ ἡλικία 
δεκατεσσάρων ἐτῶν κάποια οἰκονομικὴ ἀνεξαρτησία. Τὸ 1797, 
σίγουρος ὁ ἴδιος ὅπως καὶ τὸ περιβάλλον του γιὰ τὸ ταλέντο του 
καὶ τὸ λαμπρὸ μέλλον ποὺ τοῦ ἐπιφυλάσσεται, φεύγει γιὰ τὸ lapi- 
σι καὶ γίνεται μαθητὴς τοῦ Νταβίντ. ᾿Εκεῖ ὁ νεαρὸς ᾿Ενγκρ δέχε- 
ται τὴν ἐπίδραση τῆς ἑλληνικῆς ἀρχαιότητας ποὺ προκαλοῦσε τὸ 
ἐνδιαφέρον τῆς ἐποχῆς. To 1801 τοῦ δίνουν τὸ Μεγάλο Βραβεῖο 
τῆς Ρώμης γιὰ τὸ ἔργο του oi Πρεσβευτὲς τοῦ ᾿Αγαμέμνονα 
ἔρχονται στὴ σκηνὴ τοῦ ᾿Αχιλλέα γιὰ νὰ τὸν παρακαλέσουν 
νὰ πολεμήση. 

Τὸ ταξίδι στὴ Ρώμη ἀναβάλλεται ἐξαιτίας τῆς κακῆς οἴκονομι- 
κῆς καταστάσεως τῆς κυβερνήσεως. O " Evyxpo, περιμένοντας νὰ φύ- 
γη γιὰ τὴν ᾿Ιταλία, παρουσιάζει γιὰ πρώτη φορὰ δουλειά του στὸ 
Σαλὸν — τὴν ἐπίσημη ἐτήσια καλλιτεχνικὴ ἔκθεση στὸ [apio — τὸ 
1802 w ἕνα γυναικεῖο πορτραῖτο καὶ ἀργότερα, τὸ 1806, μὲ τὸν Na- 
πολέοντα Α΄ στὸν αὐτοκρατορικὸ θρόνο, ποὺ προκαλεῖ ἔκπληξη 
καὶ καθόλου εὐνοϊκὲς κριτικές. Στὸ μεταξὺ ὁ Βοναπάρτης τοῦ πα- 
οαγγέλνει, τὸ 1804, τὴν προσωπογραφία του σὰν Πρώτου 'Yná- 
του, ποὺ τὴν προόριζε γιὰ τὴν πόλη τῆς Λιέγης. Η ἐκδήλωση τῆς 
ἐπίσημης ἐκτιμήσεως ἀνταμείβει τὴν πρώτη μεγάλη προσωπογρα- 
φία του. Αὐτὴ εἶναι ἡ ἀρχὴ μιᾶς σειρᾶς πινάκων ποὺ θὰ τοῦ ἐπι- 
τρέψουν νὰ κερδίση τὴ ζωή tov’ περιλαμβάνει ἀληθινὰ ἀριστουρ- 
γήματα, ὅπως τὰ πορτραῖτα τοῦ Φιλιμπὲρ Pipiép, τῆς Κυρίας 
Ριβιὲρ καὶ τῆς Δεσποινίδος Ριβιὲρ (1806), ποὺ βρίσκονται καὶ 
τὰ τρία στὸ Λοῦβρο, τοῦ ζωγράφου Γκρανὲ xai τῆς Κυρίας 


Ντεβωσαὶ (1807). 


Τὸν Οκτώβριο τοῦ 1806 ὁ "Ενγκρ πηγαίνει ἐπιτέλους στὴ Ρώ- 


un, ὅπου θὰ μείνη σὰν ὑπότροφος στὴ Βίλλα τῶν Μεδίκων ὣς 
τὸ 1810. "Enel ἀνακαλύπτει τὸν Ραφαὴλ καὶ τὴν ἰταλικὴ ° Αναγέν- 
νήση, ποὺ θὰ σφραγίσουν τὴν τεχνοτροπία του xai θὰ τῆς δώσουν 
ὁριστικὴ κατεύθυνση. Αὐτὰ τὰ χρόνια δουλειᾶς εἶναι τὰ πιὸ γόνιμα, 
μὲ τὰ γυμνὰ — ἀνάμεσά τους ἡ Λουόμενη, ἡ ὀνομαζόμενη τῆς 
Βαλπενσόν —, τὰ τοπία, τὰ σχέδια, τὰ πορτραῖτα καὶ τὶς ἱστορικὲς 
συνθέσεις. Ὁ " Evyxo εἶναι ἀπόλυτος κύριος τῆς τέχνης του. 
᾿Αλλὰ στὴ l'aAA(a δὲν ἀρέσουν οἱ πίνακες ποὺ ζωγράφισε στὴν 
᾿Ιταλία. ' Απογοητευμένος καὶ πικραμένος, 6 "Evyxo ἀποφασίζξει 
νὰ μείνη στὴ Ρώμη: ἐκεῖ θὰ δουλέψη ὣς τὸ 1820. To 1813 nav- 
τρεύεται τὴ δεσποινίδα Σαπέλ, τὴν ὡραία κόρη τοῦ lsoé, ποὺ 
ἔρχεται στὴ Ρώμη γιὰ τὸ γάμο. Θὰ τὸν κάνη πολὺ εὐτυχισμένο. 
Τὸ 1814 ζωγραφίζει στὴ Νεάπολη τὴν προσωπογραφία τῆς Kapo- 


Aivas Βοναπάρτη καὶ ὅλης τῆς οἰκογένειας Muga καὶ ἐκθέτει στὸ 
δαλὸν τὰ ἔργα του ὃ Ραφαὴλ. καὶ f| Φορναρίνα, 6 Δὸν Πέδρο 
τοῦ Τολέδου, καὶ ἄλλα' ἡ κριτικὴ δὲν τοὺς ἐπιφυλάσσει καλύτερη 
ὑποδοχή. Me τὴν πτώση τοῦ Ναπολέοντα, οἰκονομικὲς δυσκολίες, 
ἐνοχλήσεις τῆς ὑγείας καὶ οἰκογενειακὲς στενοχώριες ἐγκαινιάξουν 
γιὰ τὸν "Evyxo μιὰ περίοδο ἀρκετὰ δυστυχισμένη" ζωγραφίζει 
τότε μὲ μανία ὁ,τιδήποτε τοῦ παραγγέλνουν. “Ano τὸ 1815 de 
τὸ 1819 ἐκτελεῖ πολυάριθμες προσωπογραφίες. Τὸ 1820, ἀκο- 
λουθώντας τὶς συμβουλὲς τοῦ φίλου του γλύπτη Μπαρτολίνι, pev- 
yet ἀπὸ τὴ Ρώμη καὶ πηγαίνει στὴ Φλωρεντία: ἐκεῖ δουλεύει τὴ 
Δέηση τοῦ Λουδοβίκου IT”, ποὺ τοῦ παράγγειλε 6 νομάρχης τοῦ 
Movrwundv. Oa παρουσιάση τὸ ἔργο αὐτὸ στὸ Llagiot, στὸ 7 
τοῦ 1824, μὲ πολλοὺς ἄλλους πίνακες ποὺ θὰ γίνουν εὐνοϊκὰ δεκτοί. 
"Ano αὐτὴ τὴν ἐποχὴ ἀρχίζει νὰ ἔχη ἐπιτυχίες ποὺ βασίζονται στὴν 
ἀμφίβολη φιλολογική του ἔμπνευση. To 1825 ἐκλέγεται μέλος 
τῆς Ακαδημίας Καλῶν Τεχνῶν, κατόπιν, τὸ 1829, γίνεται xa0n- 
γητὴς στὴ Σχολὴ τῶν Καλῶν Ἰεχνῶν, στὴ θέση τοῦ Peno. 
᾿Αλλὰ μετὰ τὴν ἀδιάφορη ὑποδοχὴ ποὺ ἔγινε στὸ ἔργο του ὁ 
Ἅγιος Συμφοριανὸς-- τὸ εἶχε δουλέψει δέκα χρόνια ---, ὀργισμένος 
ὁ "Evyxo ζητάει καὶ παίρνει τὸ 1834 τὴ θέση τοῦ διευθυντῆ τῆς 
᾿Ακαδημίας τῆς Γαλλίας στὴ Ρώμη, ποὺ εἶχε ἀφήσει κενὴ ὁ 4 
Beové. ° Αφοσιώνεται σ᾽ αὐτὸ τὸ ἔργο μὲ ἀξιοθαύμαστη εὖσυνει- 


δησία, ἐγκαταλείποντας γιὰ χάρη τῶν μαθητῶν του τὶς προσω- 
πικές του ἐργασίες. “Ano τὴν ἐποχὴ αὐτὴ χρονολογοῦνται f| ᾿Οδα- 
λίσκη μὲ τὴ Σκλάβα, y Στρατονίκη xai f Παναγία μὲ τὴν ὅστια. 

Στήν ἐπιστροφή tov τὸ Παρίσι τὸν ὑποδέχεται θριαμβευτικὰ καὶ 
τὸν γεμίζει ἀξιώματα καὶ τιμές. To 1851 ζωγραφίζει τὰ δυὸ θαυ- 
μάσια πορτραῖτα τῆς Κυρίας Μουατεσσιὲ καὶ τῆς Κυρίας Γκόνς. 
Avo χρόνια ἀργότερα ἡ νομαρχία τοῦ παραγγέλνει và ζωγραφίση 
τὴν ὀροφὴ τῆς αἴθουσας τοῦ Αὐτοκράτορα στὸ Λημαρχεῖο. Ὁ 
"Evyxo διαλέγει σὰ θέµα τὴν ᾿Αποθέωση τοῦ Ναπολέοντα Α΄. Τὸ 
ἔργο ἔχει μεγάλη ἐπιτυχία, θὰ χαθῆ ὅμως μετὰ ἀπὸ λίγο καιρὸ 
στὴν πυρκαϊὰ τοῦ 1871. 

Τὸ 1855 ὁ " Evyxo, ποὺ ἀπὸ τὸ 1834 δὲν ἤθελε νὰ παίρνη μέρος 
σὲ ἐκθέσεις, ἀποφασίζει νὰ στξίλη σαραντατρεῖς πίνακες στὴ Λιε- 
Ovi "Εκθεση. []αρουσιάζει ἀκόμα εἰκοσιπέντε χαρτόνια γιὰ βι- 
TOW τῶν παρεκκλησίων τοῦ Nros καὶ τοῦ “Αγίου Φερδινάνδου στὸ 
Νεϊγύ. "Ano τὸν ἑπόμενο χρόνο χρονολογεῖται f Πηγὴ (oñue- 

ἀντιπρόσωπος τῆς νεοκλασικῆς σχολῆς καὶ ὁ τίτλος του 
αὐτὸς δὲν εἶναι ἀνυπόστατος. Σ᾽ ὅλη του τὴ ζωὴ ὑποστήριξε μὲ 
πάθος καὶ ἐπιμονὴ τὸ κλασικὸ ἰδεῶδες. Ὅταν, ὕστερα ἀπὸ μιὰ 
δραστήρια σταδιοδρομία, γίνεται διάσημος στὸ τέλος, καὶ ὅταν, 
μέλος τῆς ᾿Ακαδημίας καὶ καθηγητὴς τῶν Καλῶν Τεχνῶν, yí- 
νεται ὁ ἀκούραστος ἐμψυχωτὴς μιᾶς ἐπιτηδευμένης σχολῆς, οἱ 
διανοούμενοι, οἱ καλλιτέχνες, οἱ ἐξέχουσες προσωπικότητες, οἱ 
μαικῆνες, οἱ συλλέκτες, οἱ βασιλιάδες καὶ οἱ πρίγκιπες τῆς Γαλ- 
Mac καὶ τῶν ξένων χωρῶν στρέφονται σ᾽ αὐτὸν μὲ θαυμασμό, 
θεωρώντας τον σὰν τὸν ἐξοχώτερο καλλιτέχνη, τὸν ἐφευρέτη 
καὶ προνομιοῦχο κάτοχο μιᾶς ἐπιστήμης. Γιὰ τὴν ἄρχουσα τάξη 
ποὺ ἀπαιτοῦσε τὴν αἰσθητικὴ ἀνύψωση τοῦ νεοκλασικισμοῦ ὁ 
"Evykp φαινόταν τότε νὰ ἐνσαρκώνη τὸ ἄκρο ἄωτο τῆς καλλιτε- 
χνικῆς καὶ φιλολογικῆς καλλιέργειας τῆς ἐποχῆς. Τὴν ἴδια 
ἐποχὴ ἀναπτυσσόταν στὴ Γαλλία καὶ ó ρομαντισμός, ἀπ᾽ ὅ- 
που ἀναπήδησε ὁ ἀνταγωνισμὸς ἀνάμεσα στὸν Ἔνγκρ καὶ τὸν 
Ντελακρουά: yv αὐτὸν θὰ γίνουν ὅλες οἱ καλλιτεχνικὲς λογο- 
μαχίες στὸ πρῶτο μισὸ τοῦ δέκατου ἔνατου αἰώνα. 


Γ ΙΑ πολὺν καιρὸ ὁ Ἔνγκρ ἐθεωρεῖτο σὰν ὁ μεγαλύτερος 


Κ ΑΝΕΝΑΣ ὁρισμὸς τῆς τέχνης τοῦ Ἔνγκρ δὲν ἱκανοποιεῖ τὸ 
πνεῦμα ἐφόσον ὑποτάσσει τὴν προσωπικότητά του στὴ δι- 
δασκαλία του. Ἡ ζωὴ τῆς ἐποχῆς διαποτίζει τὸ ἔργο τοῦ ζωγρά- 
gov τοῦ Μοντωμπάν: οἱ πίνακές του καθρεφτίζουν πιστὰ μιὰ 


oa στὸ «1οῦῤρο), ποὺ τὴ δούλευε ἀπὸ τότε ποὺ ἦταν στὴ Φλω- 
ρεντία. To 1862, ποὺ ἐκλέγεται μέλος τῆς Γερουσίας, τελειώνει 
τὸν Χριστὸ δωδεκαετῆ στὸ Nao, ποὺ τοῦ παράγγειλε 6 Λου- 
δοβίκος Φίλιππος. | 

Σώζονται τρεῖς αὐτοπροσωπογραφίες, ποὺ μαρτυροῦν τὴ ζων- 
τάνια τῶν τελευταίων του χρόνων: πρέπει νὰ τὶς προσθέσωμε σ᾽ ἐκεῖ- 
veç ποὺ εἶχε ζωγραφίσει στὴ νεότητά του. Τὸ 1863 τελειώνει, 
σὲ ἡλικία ὀγδοντατεσσάρων ἐτῶν, τὸν περίφημο κυκλικὸ πίνακα 
Τούρκικο λουτρό: σ᾽ αὐτὸν συγκεντρώνει τὰ κυριότερα γυμνὰ 
ποὺ μελέτησε, σχεδίασε καὶ ζωγράφισε κατὰ τὴ διάρκεια τῆς ζωῆς 
του. 'O "Evyxo πεθαίνει στὶς 14 [Ιανουαρίου τοῦ 1867, xAnoodo- 
τώντας τὸ ἐργαστήριό του στὴν πόλη Μοντωμπάν. Μερικὲς éfóo- 
μάδες μετὰ τὸ θάνατό vov, στὴ Σχολὴ Καλῶν Τεχνῶν συγκεντρώ- 
Onxav σὲ ἔκθεση ἑξακόσιοι περίπου πίνακες τοῦ καλλιτέχνη, ποὺ 
ἀναγνωρίστηκε σὰν ἕνας ἀπὸ τοὺς μεγαλύτερους ζωγράφους τοῦ 
αἰώνα του. 


Dr D. DURBE 


κοινωνία ἀπὸ τὴν ὁποία ἐκεῖνος θέλει νὰ μείνη ξένος: ἡ ἐπίμονη 
καὶ ἐξαιρετικὴ ἀγάπη του γιὰ τοὺς κλασικούς, ἢ ἀριστοκρατική 
του στάση ἀσκοῦν ἕνα φανερὸ θέλγητρο καὶ γοητεύουν τὶς ἑπό- 
μενες γενιὲς τῶν καλλιτεχνῶν, ὅπως τὸν Ντεγκά, τὸν Σερά, τὸν 
Ματίς, ὣς τὸν Πικάσσο καὶ τοὺς ὀπαδοὺς τοῦ Κυβισμοῦ. 

Οἱ θεωρίες ποὺ ἐπεξεργάστηκαν οἱ καλλιτέχνες γιὰ τὴ δικαίω- 
ση καὶ τὴν ὑπεράσπιση τῆς τέχνης τοὺς, παρμένες κατὰ γράμμα, 
γίνονται ἐπικίνδυνο ἐμπόδιο στὴν κατανόηση ἑνὸς ἔργου. Τοῦ 
"Evykp τοῦ ἄρεσε νὰ φλυαρῆ γιὰ τὴν τεχνική του καὶ τὶς ἀντι- 
λήψεις τοῦ γιὰ τὸ σχέδιο καὶ τὴ ζωγραφική. Τοῦ ἄρεσε νὰ αὐτο- 
χαρακτηρίζεται «συντηρητὴς τῶν καλῶν δογμάτων καὶ ὄχι vgo- 
τεριστής». Ἔδινε περισσότερη σημασία στὶς μεγάλες µυθολογι- 
κὲς καὶ φιλολογικές του συνθέσεις, ποὺ σήμερα τὶς θεωροῦμε 
ἁπλὰ δοκίμια. ᾿Ελάχιστα μιλοῦσε γιὰ τὰ πορτραῖτα, τὰ γυμνά, 
τὰ τοπία, τὰ σχέδιά του, ποὺ ἐπηρέασαν πολὺ τοὺς μεταγενέστε- 
០០00 καὶ μᾶς ۴0۷090۷ σήμερα νὰ τὸν δεχόμαστε. Προσπαθώντας 
νὰ ἀποδείξουν τὸ βαθὺ νεωτερισμὸ τοῦ ἔργου του καὶ τὴν ἀντί- 
θεσή του πρὸς τὶς ἴδιες του τὶς θεωρίες, πολλοὶ εἶπαν ὅτι 6 
"Evykp κάτω ἀπὸ τὸ κάλυμμα τῶν κλασικῶν ἀρχῶν εἶχε μιὰ 
ἰδιοσυγκρασία βαθύτατα ρομαντική. 

᾿Αλλὰ τὸ θέμα δὲν εἶναι αὐτό. Εἶναι κυρίως τὸ νὰ δοθῆ μιὰ 
ἱστορικὴ βάση στὸ πρόβλημα, γιὰ νὰ προσδιορισθῆ ἡ στάση τοῦ 
ζωγράφου ἀπέναντι στὴν κοινωνικὴ πραγματικότητα καὶ στὰ 
πολιτιστικἁὰ ρεύματα τῆς ἐποχῆς του, ποὺ κεντρίζουν τὴν ἔμπνευ- 


ση καὶ τὴ φαντασία του. Οἱ δυσκολίες ποὺ συνάντησε f| κριτικὴ 
προσπαθώντας νὰ ἑρμηνεύση τὴν προσωπικότητα τοῦ Ἔνγκρ, 
ὅπως καὶ πολλῶν ἄλλων καλλιτεχνῶν τοῦ 19ου αἰώνα, προέρ- 
χονται ἀπὸ τὴν ἔλλειψη προσοχῆς γιὰ ἕνα φαινόμενο πολὺ on- 
μαντικό: τὶς ἀρχὲς τοῦ Ἰλλουμινισμοῦ, ποὺ ἀποτελοῦν τὴν ἐπο- 
χὴ αὐτὴ τὸ ὑφάδι τῆς εὐρωπαϊκῆς κουλτούρας. Ἡ ρομαντικὴ ἔκ- 
φραση, ποὺ συνοδεύει ἀπὸ τὶς ἀρχές της τὴ μεγάλη πολιτιστικὴ 
κίνηση τοῦ 180v αἰώνα, συνδέεται μὲ τὴν ἰλλουμινιστικὴ συνεί- 
δηση. ᾿Αλλάζοντας ὄψη καὶ ἐμφάνιση ἀνάλογα μὲ τὸν καιρὸ 
καὶ τὸν τόπο, ἀκολουθώντας τὶς κατεστημένες σχέσεις, τὶς λίγο 
ἢ πολὺ πετυχημένες, ἀνάμεσα στὰ πιὸ σίγουρα ἀποκτήματα τοῦ 
πνεύματος καὶ τῆς κοινωνικῆς πραγματικότητας, ὃ ρομαντισμὸς 
εἶναι Å κριτικὴ στιγμὴ αὐτῆς τῆς συνειδήσεως. “O "Evykp λοι- 
πόν, στὸ βαθμὸ ποὺ πῆρε μέρος σὲ ὅλα αὐτά, ὑπῆρξε ρομαντικός. 
᾿Αλλὰ πῶς ἐκδηλώνεται αὐτὴ N διαλεκτικὴ στὴν τέχνη του; 0 
Νταβὶντ παρουσίασε τὴν ἡρωικὴ καὶ ἐπαναστατικὴ στιγμὴ τοῦ 
πνεύματος, σὰ νὰ ἐρχόταν νὰ προστεθῆ στὴν ἐπίσημη πολιτι- 
κὴ λειτουργία τοῦ ἔργου τέχνης μιὰ ἐκρηκτικὴ φόρτιση ἐνέρ- 
γειας, βιαιότητας, παραλογισμοῦ, δημιουργώντας συγχρόνως, 
λίγο-πολὺ σ᾽ ὅλη τὴν Εὐρώπη, τὸ κλίμα τοῦ ρομαντισμοῦ τῆς 
νύχτας, τοῦ μυστικισμοῦ, τῆς ἐσωτερίκευσης. Φτάνει νὰ σκε- 
φθῆ κανεὶς τὸν Φύσσλι ἢ τὸν Μπλέηκ, ποὺ ἡ καλλιέργειά τους 
δλοκληρώθηκε μὲ τοὺς ἐλεύθερους στοχαστὲς καὶ τὸν Βολταῖρο, 
κι ἀκόμα τὸν Γκόγια, ποὺ oi δεσμοί του μὲ τὸ γαλλικὸ Ἰλλουμι- 
νισμὸ εἶναι φανεροὶ σὲ ὅλη τὴν παραγωγή του ἀπὸ τὰ Καπρίτσια 
καὶ μετά. ^H τέχνη τοῦ Ἔνγκρ συμμετέχει στὸ ἰδεῶδες τῆς ἐποχῆς 
του πού, χωρὶς và ἀναγγέλλη σὲ κανέναν τὶς πολιτιστικὲς ἀρχές 
της, γίνεται πιὸ συντηρητικὴ καὶ μεταφέρει o^ ἕνα ἐπίπεδο κα- 
θαρὰ φιλολογικὸ καὶ καλλιτεχνικὸ τὰ στοιχεῖα τοῦ πιστεύω της. 
“O Ἔνγκρ σέβεται τὸν τρόπο ποὺ αἰσθάνεται καὶ σκέπτεται ἡ 
ἄρχουσα τάξη τῆς ἐποχῆς tov: ἀκόμα περισσότερο, τὸν ἀφομοιώ- 
νει καὶ τὸν ἐκφράζει στὴν καλλιτεχνικὴ παραγωγή του καὶ στὶς 
αἰσθητικὲς θεωρίες του. Φίλος τῆς τάξεως, τῆς πειθαρχίας, τῆς 
ἰσορροπίας, γεννημένος τὰ χρόνια τῆς Ὑπατείας καὶ τῆς Αὐτο- 
κρατορίας, ὑπῆρξε o ὅλη τὴ ζωή του θερμὸς θαυμαστὴς τοῦ 
Ναπολέοντα καὶ ζωγράφισε τὴν ἀποθέωσή του, συμβολίζοντας 
τὸ πνεῦμα του μὲ τὰ χαρακτηριστικὰ τοῦ Δία ποὺ κεραυνοβολεῖ 
καὶ τοῦ "Ἡρακλῆ ποὺ νικάει τοὺς ἐχθρούς του. ᾿Αντίθετα, οἱ 
ἐπαναστάτες τοῦ 1848 φαίνονται στὰ μάτια του σὰν «καννί- 
βαλοι ποὺ ἔχουν ὄνομα Γάλλων», Y «θεομηνία» τῆς Δεύτερης 
Δημοκρατίας. 


E ΘΑΥΜΑΣΙΑ πινακοθήκη πορτραίτων ποὺ μᾶς ἄφησε ἀποτε- 
λεῖ ἕναν ἀσύγκριτο καθρέφτη τῆς ἀστικῆς κοινωνίας τῆς 
ἐποχῆς του, τοῦ πνεύματος καὶ τῶν ἐθίμων τῆς τάξεως αὐτῆς 
ὅπου ἀνῆκε καὶ ποὺ σημειώνει τὶς ἀρετές της καὶ τὰ σύνορά της. 

Ὃ Θεόφιλος Γκωτιέ, μιλώντας γιὰ τὸ περίφημο πορτραῖτο τοῦ 
Μπερτέν, τοῦ ἱδρυτῆ τῆς «Ἐφημερίδας τῶν Συζητήσεων», θαυ- 
pacer, μαζὶ μὲ τὴν ἐξωτερική, καὶ τὴν ἠθικὴ προσωπογραφία τοῦ 
ἀνθρώπου, τὴν «ἀποκάλυψη μιᾶς ὁλόκληρης ἐποχῆς». Βλέπει 
σ᾽ αὐτὸ τὸν πίνακα «τὴν αὐθεντία καὶ τὴ νοημοσύνη, τὸν πλοῦτο 
καὶ τὴ δίκαιη ἐμπιστοσύνη στὸν ἑαυτό του», ποὺ ἦταν τόσο χα- 
ρακτηριστικὰ γιὰ τὸν «ἔντιμο ἄνθρωπο τῆς ἐποχῆς τοῦ Λου- 
δοβίκου Φιλίππου». 

Ὃ Ἔνγκρ θεωρήθηκε συχνὰ σὰν ὃ πρόδρομος τοῦ ρεαλισμοῦ 
στὴ ζωγραφική, εἰδικότερα ἀπὸ τὸν Μπωντελαὶρ ποὺ παρο- 
μοιάζοντάς τον μὲ τὸν Κουρμπὲ ὑπογράμμισε πολλὲς φορὲς τὸ 
νατουραλισμό του, τὴν ὑλικὴ πραγματικότητα τοῦ ἀντικειμένου 
του καθὼς καὶ τὴν ψυχολογικὴ ἀλήθεια τῶν προσωπογραφιῶν 
του. 'O Ἔνγκρ δίδασκε ὅτι «τὸ στὺλ εἶναι ἡ φύση». Τὰ πορτραῖ- 
τα του ἔχουν κάτι ποὺ θυμίζει Μπαλζάκ, π.χ. στὴ µελέτη τῶν 
χεριῶν, στὰ συγκεκριμένα περιγράμματα ποὺ μοιάζουν μὲ ἀρα- 
βουργήματα τοῦ Ματίς, καθὼς καὶ στὴν ἔντονη ἐντύπωση ἁλή- 
θειας στὴ σάρκα, στὸ μαλακὸ δέρμα, στὸ ἁπαλὸ ἄγγιγμα. 


"Αφθαστα πρότυπα προσεκτικῆς καὶ διαπεραστικῆς παρατηρή- 
σεῶς, σίγουρης καὶ δίκαιης ἀποφάσεως στὴν ἐκλογὴ τῶν χα- 
ρακτηριστικῶν ἐνδείξεων, τὰ ἔργα τοῦ Ἔνγκρ δείχνουν τὴν 
ἀντικειμενική του ἐντιμότητα, ἐξηγοῦν τὸν τρόπο ποὺ σκέπτεται 
καὶ ποὺ χρησιμοποιεῖ τὸ νατουραλισμό, τὴ βαθιὰ σφραγίδα 
ποὺ ἀφήνει στὴ γαλλικὴ παιδεία τὸ ἐπιστημονικὸ καὶ ἀναλυτικὸ 
πνεῦμα. Ὁ Ἓνγκρ εἶναι ρεαλιστής: τὸ ἐπιβεβαιώνουν καὶ ἄλλα 
σημεῖα τοῦ χαρακτῆρα του. Διδάσκει μιὰ φανατικὴ προσήλωση 
στὴν ἐντιμότητα, τὴν καλλιτεχνικὴ ἀκρίβεια, ποὺ θὰ τὴ μετα- 
δώση καὶ στοὺς μαθητές του. ᾿Αρχίζει μὲ πεῖσμα ἕναν ἀγώνα 
ἐνάντια στὸ ρομαντισμό, στὸ ὄνομα μιᾶς ἀρχῆς ποὺ ἀργότερα 
τὴν ὑπερασπίστηκαν οἱ ρεαλιστές, τῆς εἰλικρίνειας. Καταδικά- 
ζει τὴ ρομαντικὴ ὑπερβολὴ τῶν χρωμάτων, τὴν ἐξαγρίωση τῶν 
χαρακτῆρων, ποὺ θεωρεῖ ὅτι βρίσκονται πολὺ μακριὰ ἀπὸ τὴ 
φύση. O Μπωντελαίρ, παρατηρώντας μερικὲς προσωπογραφίες 
τοῦ Ἔνγκρ, λέει πὼς ἔχει «τὴ σκληρότητα τοῦ χειρουργοῦ». 
᾿Αλλὰ αὐτὸ δὲν ἀρκεῖ γιὰ νὰ προσδιορίση τὴ μοναδικὴ καὶ 
ἀντιφατικὴ αὐτὴ προσωπικότητα. 'O "Evykp ἀπομακρύνεται 


συνειδητὰ ἀπὸ τὴ φύση καὶ τὴν κοινωνία, ποὺ ὥστόσο τὸν ἔχουν 
διαπλάσει, ὄχι ὅμως ἀπὸ ὀρθολογισμό, ὅπως οἱ διανοούμενοι 
καὶ οἱ καλλιτέχνες τῆς ἐποχῆς τῆς Παλινορθώσεως, π.χ. Ó ἔπι- 
στημονικὸς καὶ ἀπαθὴς Φλωμπέρ. Οὔτε πρόκειται γιὰ μιὰ τε- 
χνικὴ καθαρὰ ὀπτική, ὅπως τῶν ἐμπρεσιονιστῶν, παρὰ γιὰ τὴ 
θεωρία τοῦ «Ὡραίου ἰδανικοῦ» ποὺ ἐπεξεργάζεται στὴ δουλειά 
του. ᾽Αποτέλεσμα τοῦ Μεγάλου Αἰώνα, τοῦ Ροζὲ ντὲ IMA καὶ 
τοῦ Μπουαλώ, τὸ ἰδανικὸ αὐτὸ γίνεται τὸ σύμβολο ἑνὸς προσα- 
νατολισμοῦ ποὺ ἢ φύση του καὶ T] διαμόρφωσή του δὲν τοῦ ἐπέ- 
τρεπαν τὴν ἄμεση ἐκτίμηση. 

Ἔτσι μπορεῖ và καταλάβη κανεὶς γιατί ó Ἔνγκρ ὑπερασπίστη- 
κε ὣς τὸ τέλος μὲ τόση θέρμη ἕνα ἰδανικὸ ἀναχρονιστικό, μὲ 
ὅλες τὶς ἀδυναμίες καὶ τὰ συμπλέγματα μιᾶς τάξεως ποὺ πίστευε 
στὴν πολιτικὴ ἐξουσία καὶ στὴν ὑλικὴ εὐημερία καὶ ποὺ εἶχε 
ἀνάγκη νὰ ἐξυψώνεται μὲ τὴν κλασικὴ μυθολογία καὶ φιλολογία. 
Αὐτὸ τὸ δόγμα εἶναι ὑπεύθυνο γιὰ τὸ πιὸ γερασµένο µέρος τοῦ 
ἔργου τοῦ Ἔνγκρ, γιὰ τὸν τεχνητὸ οὑμανισμὸ ποὺ δοξάζει τοὺς 
θεοὺς καὶ τοὺς 6 


ΔΙΑΜΟΡΦΩΣΗ τοῦ Ἔνγκρ συμπληρώθηκε τὴν ἐποχὴ ποὺ ὁ 

Νταβὶντ ἐγκατέλειψε τὰ ἰακωβίνικα θέματα καὶ στράφηκε 
σὲ θέματα κοινωνικῆς συμφιλιώσεως, ὅπως οἱ Σαβίνες, υἱοθε- 
τώντας μιὰ τεχνοτροπία ἐμπνευσμένη ἀπὸ τὴν ἑλληνικὴ τέχνη. 
Ἢ χάρη τοῦ Πρυντὸν βεβαιωνόταν, ἐνῶ στὴ σχολὴ τοῦ Νταβὶντ 
καινούρια ρεύματα ἄρχιζαν và ἐμφανίζωνται. Ὃ ζωγράφος 
Γκρανέ, ó πιὸ στενὸς φίλος τοῦ Ἔνγκρ κατὰ τὴ διαμονή του στὴ 
Ρώμη, ἐνδιαφερόταν γιὰ τὸ Μεσαίωνα, ἐνῶ ὁ Μωρὶς Καὶ καὶ οἱ 
«γενειοφόροι», γοητευμένοι ἀπὸ τὴ γραμμικὴ ἁπλότητα τῶν ἕλ- 
ληνικῶν ἀγγείων, ἀπέρριπταν ὅλη τὴν τέχνη μετὰ τὸν Φειδία, 
ἀναγγέλλοντας ἔτσι τὸν Προραφαηλισμὸ καὶ τὰ πριμιτιβιστικὰ 
ρεύματα. Ἢ Βίβλος, ὁ Ὅμηρος καὶ ô Ὄσσιαν ἔγιναν οἱ κύριες 
πηγὲς ἐμπνεύσεως. “O "06610۷ γνώρισε ἰδιαίτερη φήμη στὴ 
Γαλλία τῆς ἐποχῆς τοῦ Διευθυντηρίου καὶ ἐπηρέασε ἀρκετὰ τὸν 
"Evykp, ὅπως μαρτυροῦν οἱ σημειώσεις του καὶ τὸ "Όνειρο τοῦ 
"Οσσιαν, ζωγραφισμένο γιὰ τὰ διαμερίσματα τοῦ Ναπολέοντα 
στὸ Κυρινάλιο τῆς Ρώμης. 

Τὰ ἔργα τοῦ Σατωμπριὰν ἐπηρέασαν καὶ αὐτὰ ۱ ۰ 
Σκόπευε νὰ ζωγραφίση ἕνα πίνακα μὲ θέμα ἀπὸ τὴν «Αταλά», ὅ- 
πως εἶχε κάνει 6 Ζιροντέ. «Τὸ Πνεῦμα τοῦ Χριστιανισμοῦ», ποὺ 
ἐκδόθηκε τὸ 1812, μαρτυροῦσε τὴ θρησκευτικὴ ἀνανέωση ποὺ 
εἶχε γίνει αἰσθητὴ στὴ Γαλλία ἀπὸ τὸ 1796. "O Ἔνγκρ ἀπ᾽ ὅλα 
αὐτὰ παίρνει μόνο ὅ,τι τοῦ χρειάζεται γιὰ νὰ ἀπαλλαγῆ ἀπὸ τὴ 
ρωμαλέα καὶ λίγο πομπώδη εὐφράδεια τοῦ Νταβὶντ καὶ νὰ ἐνι- 
σχύση τὴ φυσική του κλίση γιὰ αὐτογνωσία, ἐξιδανίκευση καὶ 
πνευματοποίηση τῆς εἰκόνας. Θέλει νὰ ἐφαρμόση μὲ αὐστηρότη- 
τα τὶς ἀρχὲς τοῦ Νταβὶντ «τὶς πιὸ ἀληθινές, τὶς πιὸ αὐστηρές, τὶς 
πιὸ καθαρές...», ἀλλὰ ἀλλάζει τὸν τόνο καὶ μεταβάλλει τὶς σχέ- 
σεις. Πολὺ εὐαίσθητος πάντα στὶς πνευματικὲς ἀλλαγὲς τῆς ἐπο- 
χῆς του, ἀποκτᾶ τὸ δικό του ὕφος. Υἱοθετεῖ ἐπίσης τὴν τάση τῶν 
πριμιτίφ, ἀπομακρύνεται δηλαδὴ ἀπὸ τὸ ρεαλιστικὸ πρότυπο 
τῆς μορφῆς γιὰ νὰ ἀναπτύξη καλύτερα τὸ καθαρὸ ἀραβούργημα. 


Ο ΦΛΑΈΜΑΝ, ποὺ ἢ εἰκονογραφημένη «Ἰλιάδα» του ἔγινε Óvo- 
μαστὴ αὐτὰ τὰ χρόνια σὲ ὅλη τὴν Εὐρώπη, χρησιμοποίησε, 
γιὰ νὰ ἀποδώση ἀρχαῖα γλυπτὰ καὶ ζωγραφικὰ ἔργα, ἕνα ἁπλὸ 
γραμμικὸ σχέδιο μὲ ἰδιαίτερο βάρος στὰ περιγράμματα. Ἡ 
ζωγραφικὴ τῶν ἑλληνικῶν καὶ ἐτρουσκικῶν ἀγγείων --- ὃ Ἔνγκρ 
ἰσχυριζόταν ὅτι μποροῦσε νὰ πάρη! ἀπὸ τὶς παραστάσεις τους καὶ 
νὰ ἑρμηνεύση στὸ μουσαμὰ ὁλόκληρες συνθέσεις --- ἀκολου- 
θοῦσε τὴν ἴδια τεχνική. ᾿Απὸ ἐκεῖ ô ζωγράφος φτάνει στὴν αὐτο- 
δύναμη ἀφαίρεση τοῦ ἀνάγλυφου, ποὺ τόση σημασία εἶχε στὴ 
σχολὴ τοῦ Νταβίντ, γιὰ và μεταφέρη τὸν τόνο στὸν ἡρωικὸ ya- 
ρακτήρα τῆς ἀνθρώπινης μορφῆς, καὶ ἀνακαλύπτει τὴν τεχνο- 
τροπία του: ἕνα σχῆμα μὲ δυὸ διαστάσεις, ποὺ ὑποβάλλει τοὺς 


ὄγκους καὶ τὶς ἀποστάσεις μὲ φωτεινὲς διακοσμήσεις ἀπὸ πλατιὲς 
ζῶνες χρώματος αὐστηρὰ καθορισμένες ἀπὸ τὸ σχέδιο, ἀπὸ τὴ 
μουσικὴ ἔκφραση τῶν καθαρῶν περιγραμμάτων. Ἢ ἄρνηση 
τῆς φωτοσκίασης ποὺ τόσο συχνὰ ἀπογυμνώνει τὰ πρόσωπα 
ἀπὸ κάθε ἀνατομία καὶ σχεδὸν καὶ ἀπὸ τὸ βάρος τους, ποὺ ἐπι- 
τρέπει στὸν καλλιτέχνη νὰ ἐξογκώνη τὶς εἰκόνες σὲ βάρος τοῦ 
βάθους, δίνοντάς τους μιὰ ἀσύγκριτη παρουσία καὶ πνευματικό- 
τητα, τὸν ὁδηγεῖ στὴ δική του φόρμα: πλατιά, ἀπέραντα καθα- 
pr; καὶ ἐπιβλητική. ᾿Επιτυγχάνει τὸ σαφῆ διαχωρισμὸ γιὰ τὸν 
ὁποῖο κάναμε λόγο: ἢ συγκίνησή του μπροστὰ στὸ μοντέλο 
μένει ἀκέραιη Kai T] δύναμη τῆς παρατηρήσεώς του ἐξαιρετική. 
᾿Αλλὰ δὲν ξεχνάει ποτὲ τὴν ἐξιδανικευτικὴ δύναμη τῆς γραμμῆς. 
Αὐτὴ fj ἀφηρημένη πορεία δὲν ἐπισκιάζει τὴν εἰκόνα, παρὰ 
γεννιέται ἀπὸ τὴν ἴδια τὴ συγκίνηση, ἀπὸ τὴν ἐπαφὴ μὲ τὴ φύση᾽ 
τὴ φύση ποὺ καλοῦσε τοὺς μαθητές του νὰ παρατηροῦν, μελε- 
τώντας τὸν Ραφαὴλ καὶ τοὺς κλασικοὺς ζωγράφους, ὄχι γιατὶ 
«ἔπρεπε» νὰ τοὺς μιμηθοῦν, ὅπως ἔλεγε, ἀλλὰ ἐπειδὴ ἤξεραν τὸ 
μυστικὸ πῶς νὰ βλέπουν τὴν πραγματικότητα. 

Ἢ ζωντάνια τῆς τεχνοτροπίας τοῦ Ἔνγκρ ἔχει τὴ βάση της 
σὲ μιὰ ἀναμέτρηση ἀνάμεσα στὴ νοημοσύνη καὶ στὴ συγκίνηση. 
Τὸ διανοητικὸ περιεχόµενο καὶ ἡ ἀφηρημένη τάση παίζουν πολὺ 
µεγάλο ρόλο, ἀλλὰ καὶ f] συγκίνηση ποὺ ὁδηγεῖ τὸ μολύβι τοῦ 
καλλιτέχνη καὶ ὑποβάλλει μιὰ δριστικὴ λύση στὸ ἀραβούργημά 
του δὲν εἶναι λιγότερο ἔντονη. Ἢ συγκίνηση αὐτὴ μπορεῖ νὰ 
φτάση σὲ τέτοια δύναμη ὥστε νὰ προκαλῆ μιὰ ὑπερβολή, μιὰ 
«παραμόρφωση» ὅπως γράφει ὁ Ντενί, σύμβολο τῆς συγκρού- 
σεῶς ποὺ ὑπάρχει ἀνάμεσα σὲ μιὰ αὐστηρὴ κοινωνία καὶ μιὰ ὁρ- 
μητικὰ ἀντίθετη ἰδιοσυγκρασία. Αὐτὴ ἢ ὄψη τῆς τέχνης τοῦ 
"Evykp γοήτεψε ζωηρὰ τοὺς μοντέρνους ζωγράφους. 

᾿Απὸ αὐτὴ τὴν ἄποψη τὰ γυμνὰ τοῦ Ἔνγκρ παρουσιάζουν ἰδιαί- 
τερο ἐνδιαφέρον. 

᾿Αλλὰ τίποτα δὲν ἐπιτρέπει νὰ ἐκτιμήσωμε τὴν καινοτομία 
τῆς ἐκφραστικῆς καὶ σχεδὸν μουσικῆς του τέχνης ὅσο τὰ σχέ- 
διά του, ποὺ θεωροῦνται ὅτι εἶναι ἀπὸ τὰ ἐξοχώτερα ὅλων τῶν 
ἐποχῶν. Σ᾽ αὐτά, περισσότερο ἀπὸ ὁπουδήποτε ἀλλοῦ, 6 Ἔνγκρ 
μεταμορφώνει τὸ ἀντικείμενο σὲ ρυθμικὸ μοτίβο καὶ τείνει 
σὲ μιὰ ἐντελῶς μοντέρνα ἀναζήτηση, στὴν ἀπαραίτητη ἐπιβε- 
βαίωση μιᾶς ἐσωτερικῆς εἰκόνας, ποὺ ἔχει μέσα της τὴν ἴδια 
της τὴ δικαίωση. 


(CO κύριος "Evykp» 


N ὁ Ἔνγκρ μποροῦσε νὰ δῆ τὴν ἔκθε- 

ση τοῦ ἀνακαινισμένου Μουσείου τῆς 
ὌὈρανζερὶ τὸ 1966, θὰ ἔνιωθε χωρὶς ἄλλο 
πολὺ εὐχάριστη ἔκπληξη. Ὁ ἴδιος δὲν ἀντι- 
προσωπεύτηκε παρὰ μὲ τὸ δπίτι τοῦ Ραφαὴλ 
στὴ Ρώμη, ἕνα ἀπὸ τὰ σπάνια τοπία του. 
Ὅλοι ὅμως οἱ μεγάλοι ζωγράφοι, ἀπὸ τὸν 
Βὰν "Abk μέχρι τὸν Βυγιάρ, φαίνονται σὰ 
νὰ ἐπιδοκιμάζουν μὲ τὰ ἔργα τους τὶς ovp- 
βουλὲς τοῦ δεσποτικοῦ δασκάλου. «Οἱ λε- 
πτομέρειες εἶναι μικρὲς καὶ ἀνιαρὲς καὶ 
πρέπει νὰ tig ὑποτάσσετε», ἔλεγε στοὺς pua- 
θητές του, ποὺ χάνονταν σὲ λεπτομέρειες καὶ 
διακινδύνευαν τὴν ἑνότητα τοῦ πίνακά τους. 
Τὴ συμβουλὴ αὐτή, δυστυχῶς, ὃ ἴδιος ὁ 
"Evykp δὲν τὴν ἀκολουθοῦσε πάντα. 

Ας τὸν θαυμάσωμε ἐκεῖ ποὺ εἶναι πρα- 
γματικὰ ἴσος μὲ τοὺς μεγάλους, δηλαδὴ στὰ 
γυμνὰ καὶ στὰ πορτραῖτα του. Ἂς ἀφήσωμε 
κατὰ μέρος αὐτὰ ποὺ τοῦ ἄρεσαν περισσό- 
τερο, τὶς μεγάλες του εἰδωλολατρικὲξ ἢ 
θρησκευτικὲς συνθέσεις ποὺ διαδέχονταν 
ἀδιάκοπα ἢ μιὰ τὴν ἄλλη, τοὺς ΙΙρεσβευ- 
τὲς τοῦ Αγαμέμνονα, μὲ τοὺς ὁποίους πῆρε 
τὸ βραβεῖο τῆς Ρώμης, τὸν Χριστὸ Awde- 
xaeti στὸ Nad, τὸ "Ονειρο τοῦ "Ocoia», 
τὴ Λέηση τοῦ Λουδοβίκου II” καὶ τὴν 
᾿Αποθέωση τοῦ “Ομήρου, στὸ Λοῦβρο, ëp- 
πειρες μιμῆσεις τοῦ Ραφαήλ, τοῦ Τισιανοῦ, 
τοῦ Πουσσὲν ἢ τοῦ δασκάλου του Λουϊ 
Νταβίντ. Ἂς μὴ δώσωμε παρὰ μικρὴ on- 
μασία στὶς «ἱστορικὲς μικρογραφίες» του, 
ὅπου ἡ ζωὴ τόσο ἄσχημα ζωντανεύει τὸ 
ἱστορικὸ ἀνέκδοτο, ἢ σὲ σκηνὲς ὅπως ἡ 
Jlavayia μὲ τὴν Gotta, ἢ τὸ Μαρτύριο τοῦ 
“Αγίου δυμφοριανοῦ, ποὺ δὲν ἔχουν καμιὰ 
προέκταση. 

Τὸ παράδοξο εἶναι ὅτι, ὅταν θέλη νὰ 
παρουσιάση ἀριστοκρατικὰ πρόσωπα, τοῦ 
λείπει ἢ εὐγένεια: μόνο μπροστὰ σὲ μιὰ 
ἀστὴ «ντυμένη σὰ μαϊμοὺ» (γιὰ νὰ παραθέ- 
cope μιὰ δική του ἔκφραση) ἢ μπροστὰ 
o” ἕνα ἐξ ἐπαγγέλματος ὡραῖο μοντέλο 
ξαναβρίσκει τὴ δύναμη νὰ ὀνειροπολῆ. 
Ἑκατοντάδες σχέδια γυμνῶν, ποὺ τὰ περισ- 
σότερα φυλάγονται στὸ Μοντωμπάν, τὴν 


πόλη ποὺ γεννήθηκε, δείχνουν τὴν ἡδονὴ 
ποὺ δοκίμαζε νὰ παίζη μὲ τὸ φῶς πάνω στὸ 
δέρμα μιᾶς λουόµενης, καθισµένης ἢ ξα- 
πλωμένης, ποὺ τὴν ὀνομάζει ᾿ Ανδρομέδα, 
Αγγελική, ᾿Αναδυόμενη ' Αφροδίτη ἢ Πηγή. 

Τὸ Τούρκικο λουτρό, ἔργο τῆς θαλερῆς 
γηραιᾶς του ἡλικίας (1863), θυμίζει τὶς ὁδα- 

λίσκες ποὺ ζωγράφισε ὁ καλλιτέχνης σὲ 
ἡλικία 28 ἐτῶν, ὅπως τὴ Aovduern, τὴ λε- 
γόμενη τῆς Βαλπενσόν. Βαραίνουν νωθρὰ 
πάνω στὰ μαξιλάρια, συμπλέκοντας καμπύ- 
λες μὲ καμπύλες. Τὸ χάρισμα τῆς δημιουρ- 
γίας, ποὺ τοῦ λείπει ἐντελῶς ὅταν ἐμπνέεται 
ἀπὸ μιὰ σκηνὴ ποὺ δὲν τὴν ἔχει δεῖ, τὸν 

φλογίζει τώρα. ᾿Εδῶ βρίσκονται oi πιὸ 
λαμπρὲς ζωγραφικές του νίκες, ὅπως καὶ 
στὰ πορτραῖτα του. 

Προδίδοντας τὶς ἴδιες του τὶς ἀρχὲς. καὶ 
τὸ «Ὡραῖο ἰδανικὸ» — ποὺ τοῦ τὸ ἀπέδω- 
σαν πρὶν νὰ τὸ ἀποδώσουν στὸν Κουρμπὲ — 
6 Ἔνγκρ, κυριευµένος ἀπὸ ἀτομικισμό, δὲ 
διστάζει νὰ ζωγραφίζη μὲ τὸν τρόπο του 
ὅλες αὐτὲς τὶς χορτάτες ἀστὲς ποὺ ἔπιδει- 
κνύουν φτερά, σατέν, κασμίρια, δαντέλες, 
κοσμήματα, κεντήματα. Καθένα ἀπὸ τὰ 
πορτραῖτα του φαίνεται σὰν ἕνας σοφὸς 
συνδυασμὸς ἀριθμῶν, ὅπου αὐτὸς ὁ καταπιε- 
σμένος μουσικὸς --- τόσο περήφανος γιὰ τὸ 
βιολί του ὥστε ἡ ἔκφραση «τὸ βιολὶ τοῦ 
"Evykp» (violon 0 Ingres) νὰ ἔχη φτάσει νὰ 
σημαίνη «χόμπυ» στὰ σημερινὰ γαλλικά — 
κάνει τὶς γραμμὲς καὶ τὰ χρώματα νὰ v- 
πακούουν σὲ μιὰ συμφωνία σοφὰ ἐνορχη- 
στρωμένη. ᾿Εδῶ δὲν ὑπάρχει ἀντινομία å- 
νάµεσα στὰ περιγράμματα καὶ στὰ χρώμα- 
τα, μὲ τὰ ὁποῖα εἶχε προβλήματα, ὅπως 
καὶ μὲ τὸν Ντελακρουά, ποὺ τὸν κατηγο- 
ροῦσε, καὶ ὄχι ἀναίτια, ὅτι δὲν ἤξερε τί 

εἶναι «ἀντανάκλαση». Θαυμάσιες εἶναι καὶ 
ὁρισμένες εἰκόνες ποὺ ἀναφέρομε σὲ χρο- 
νολογικὴ σειρά: ἡ Δεσποινὶς Ριβιὲρ (1805), 
ἣ Ωραία Zeit (1806), ἣ Ka Ντεβωσαὶ (1807), 
ἣ Ka vrè Zevvov (1816), y Ἀόμησσα τῆς ᾿Ωσ- 
σονβὶλ (1845). Ἂς ἀνακατέψωμε ἐπίτηδες 
ἡλικίες καὶ περιστάσεις, γιατὶ στὸ μυαλὸ 
τοῦ «Κυρίου Ἔνγκρ» ὅλα αὐτὰ τὰ μοντέ- 
λα ἀνάγονται στὸν ἴδιο παρονομαστή: τὸν 
βλέπει κανεὶς νὰ περνᾶ μὲ τὴν ἴδια ὁρμὴ 
— τὴν ἴδια ἀδιαφορία — ἀπὸ τὴ μιὰ ἢ 
τὴν ἄλλη του σύζυγο στὴν Ka Μουατεσσιὲ 
ἢ στὴ Βαρόνη Τζέημς ντὲ Ρότσιλντ. 

Ta 0۷001۴06) πορτραῖτα — τοῦ lxpavé, 
τοῦ Νορβέν, τοῦ Φιλίππου Ριβιέρ, τοῦ La- 
στορέ, T] Αὐτοπροσωπογραφία τοῦ 1804, ὁ 
Μπερτὲν ὁ Πρεσβύτερος (τοῦ Λούβρου), ὁ 
Λούκας τῆς ᾿Ορλεάνης (τῶν Βερσαλλιῶν), N 
Αὐτοπροσωπογραφία τῆς Οὐφφίτσι --- δὲν ἔ- 
χουν λιγότερο κύρος καὶ ἐκπλήσσεται κα- 
veic πού, ἐνῶ τὰ ἔκαμε σὲ διάστηµα μεγαλύ- 
tepo ἀπὸ μισὸ αἰώνα, 6 Ἔνγκρ ἔμεινε πι- 
στὸς στὶς πιὸ μικρὲς φυσικὲς ἰδιοτροπίες, 
μένοντας ἔτσι πιστὸς στὸν ἑαυτό του. Καὶ 


πῶς νὰ λησμονήση κανεὶς τὰ θαυμάσια σχέ- 
διά του μὲ μολύβι, ἰσάξια μὲ τοῦ Χόλμπαϊν 
ἢ τοῦ Κλουὲ (Ka Ντετούς, «{εμπλάν, Ha- 
/ e ១ / / e 9 / 

γκανίνι, ἡ Οἰκογένεια ὀταμάτυ, ἡ Οἰκογένεια 
Φορεστιέ), ποὺ γιὰ πολὺν καιρὸ ἀποτελοῦ- 
σαν τὸ κύριο βιοποριστικό του ἐπάγγελμα. 

᾿Εὰν κανεὶς μὲ δυὸ λέξεις ἤθελε νὰ συνο- 


i ψίση ὅ,τι ὑπῆρξε ἡ δύναμη καὶ ἡ ἀδυναμία 


αὐτῆς τῆς περιορισμένης καὶ συνάμα τολ- 
μηρῆς ἰδιοφυῖας, αὐτοῦ τοῦ τύραννου ποὺ 
δὲν αἰσθανόταν μετριόφρων παρὰ μπροστὰ 
στὸν Ραφαήλ, θὰ ἔλεγε ὅτι ἦταν μικρὸς 
ἐκεῖ ποὺ πίστευε πὼς ἦταν μεγάλος καὶ πὼς 
πλησίαζε στὴν κορυφὴ μόλις ἔπαυε νὰ σκο- 


== πεύη πολὺ ψηλά. 


Μετάφραση ἀπὸ τὰ γαλλικά: 
Μ. ΜΑΥΡΟΕΙΔΗ 


1 - Αὐτοπροσωπογραφία τοῦ καλλιτέχνη σὲ ἡλικία 
84 ἐτῶν. Σχέδιο. (Σχολὴ Καλῶν Τεχνῶν). 


2-'H οἰκογένεια [ΓΓκιγιὸν-.Λετιέρ. Βοστώνη, Mov- 
σεῖο Καλῶν Τεχνῶν. 


3 - Σπουδὴ γιὰ τὴν ᾿Οδαλίσκη μὲ τὴ Σκλάβα. Λον- 
δίνο, Βρεταννικὸ Μουσεῖο. 


4- Τὸ Μαρτύριο τοῦ “Αγίου. Συμφοριανοῦ. Kai- 
μπριτζ, Μασσαχουσέτη, Μουσεῖο Φὸγκ “Apt. 


5 - Προσωπογραφία ἀνδρός. Σχέδιο. (Φωτογραφία 
Bulloz). 


6 - ‘H Κυρία” Ενγκρ, τὸ γένος Ρόμελ. Σχέδιο. Ἴδιω- 
τικὴ συλλογή. (Φωτογραφία Bulloz). 


7 - Προσωπογραφία ἀνδρός. Σχέδιο. Συλλογὴ ۰ 
Meyer. (Φωτογραφία Bulloz). 


Οἱ πίνακες 


i. ΠΡΟΣΩΠΟΓΡΑΦΙΑ ΤΗΣ ΚΥΡΙΑΣ Al- 
ΜΟΝ, ποὺ ἐπονομάζεται «H ΩΡΑΙΑ ZEAD». 
(1806 — 57,5 x 47,5 ἑκ.). Ρουέν, Movoeio. — 
Ἡ προσωπογραφία αὐτή, ζωγραφισμένη λίγο 
μετὰ τὴν ἀναχώρηση τοῦ Ἔνγκρ γιὰ τὴ Pó- 
un, φανερώνει τὴν ἐξαιρετικὴ πρωτοτυπία 
τοῦ καλλιτέχνη στὴν ἐπινόηση τοῦ ἀραβουρ- 
γήματος, ποὺ πάντα στηρίζεται ἀνεπαίσθητα 
σὲ μιὰ αὐστηρὴ καὶ λεπτὴ γεωμετρία. 


Π. ΑΥΤΟΠΡΟΣΩΠΟΓΡΑΦΙΑ ΣΕ ΗΛΙΚΙΑ 
ΕΙΚΟΣΙ ΤΕΣΣΑΡΩΝ ΕΤΩΝ (1804 — 75 x 
60 Ex. περίπου). Σαντιγύ, Movoeio Kovré. — 
Tn ζωγράφισε πρὶν ἀπὸ τὴν ἀναχώρησή 
του γιὰ τὴ Ρώμη ἀποκαλύπτει ἕνα καλλιτέ- 
χνη κύριο τῶν μέσων του. Ἡ φόρμα εἶναι 
ATAN, f| στάση μεγαλόπρεπη, τὰ χρώματα 
καθορισμένα μὲ σαφήνεια, χωρὶς νὰ δίνουν 
τὴν ἐντύπωση τοῦ ἀνάγλυφου. 


III. ΠΡΟΣΩΠΟΓΡΑΦΙΑ ΤΗΣ ΚΥΡΙΑΣ NTE- 
BQXAI (1807 — 75 x 57 k. περίπου). Xav- 
τιγύ, Μουσεῖο Κοντέ. —"AXXn μιὰ παραλλα- 
yn στὸ θέµα τῆς γυναικείας ὀμορφιᾶς, ἔξαρ- 
ση τῆς φιλντισένιας ἀποχρώσεως τοῦ δέρ- 
ματος, ποὺ φαίνεται φωτεινὸ καὶ διάφανο 
σὲ σύγκριση μὲ τὸ σκοτεινὸ βελοῦδο. ‘Ana- 
λὴ εἶναι ἡ γραμμὴ ποὺ κατεβαίνει ἀπὸ τὸ 
πρόσωπο στοὺς ὤμους καὶ στὰ χέρια. 


IV. ΤΟ ΣΠΙΤΙ ΤΟΥ ΡΑΦΑΗΛ ΣΤΗ ΡΩΜΗ 
(γύρω στὰ 1807 — διάμετρος περίπου 15 ἕκ.). 
Παρίσι, Μουσεῖο Λιακοσμητικῶν Τεχνῶν.--- 
ʻO Ἔνγκρ ζωγράφισε πολὺ λίγα τοπία, ποὺ 
ὅμως μαρτυροῦν ὅλα μεγάλη εὐαισθησία 
μπροστὰ στὴ φύση. Αὐτὸ ἀνήκει σ᾽ ἐκεῖνα 
ποὺ ζωγράφισε τὸν καιρὸ ποὺ ἔμενε στὴ 
Ρώμη καὶ προαναγγέλλει τὸν Κορὸ στὸ 
σχέδιο, στοὺς τόνους, στὸ φῶς. 


V. ΑΠΟΨΗ ΤΟΥ ΜΠΕΛΒΕΝΤΕΡΕ ΑΠΟ 
ΤΗ BIAAA ΜΠΟΡΓΚΕΖΕ (1807 — διάμµε- 
τρος περίπου 15 ἑκ.). Movtwundy, 0 
”Evyxo.— “O καλλιτέχνης ζωγραφίζει πάντα 
μὲ τὴν ἴδια ψυχικὴ ζωηρότητα καὶ μὲ τὴν 
πιστότητα στὸ θέμα ποὺ εἶναι ἀπὸ τὰ κύ- 
ρια χαρακτηριστικά του. Τὸ οὐσιαστικὸ 
αὐτὸ χαρακτηριστικὸ θὰ τοῦ χρησιμεύση 
ἐξαιρετικὰ στὶς προσωπογραφίες. 


VI - VII. AOYOMENH, ποὺ ἐπονομάζεται 
AOYOMENH ΤΗΣ ΒΑΛΠΕΝΣΟΝ (1808 — 
140 x 95 Ex. περίπου). Παρίσι, Aoößoo.— 
Ὃ καλλιτέχνης ἐδῶ ἐπιτυγχάνει τέλεια ἰσορ- 
ροπία ἀνάμεσα στὴ συγκίνηση καὶ τὴν πρό- 
θεσή του γιὰ μορφολογικὴ ἀφαίρεση. Ἔχει 
δουλέψει τὸ γυμνὸ συντονίζοντας τὶς φίνες 
ἀποχρώσεις ποὺ παρεμβάλλονται στὸ λεπτὸ 
δίχτυ τῶν γραμμῶν τοῦ σχεδίου. 


ΥΠ. ΤΟ ΟΝΕΙΡΟ ΤΟΥ ΟΣΣΙΑΝ (1813 — 
342 x 270 k. περίπου). Movrwundv, Mov- 
σεῖο.--- Τὸ ἔργο θὰ διακοσμοῦσε τὸ ταβάνι 
τῆς κρεβατοκάμαρας τοῦ Ναπολέοντα τοῦ 
Α΄ στὸ Κυρινάλιο. Γιὰ νὰ ἱκανοποιήση τὰ 
φιλολογικὰ γοῦστα τοῦ Αὐτοκράτορα, ὁ 
Ἔνγκρ ἐπιμένει στὰ ρομαντικὰ θέµατα ποὺ 
τὸν εἶχαν ἐπηρεάσει καὶ τὸν ἴδιον ἀποφα- 
61611۴0 στὰ νεανικά του χρόνια. 


ΙΧ. O ΡΟΓΗΡΟΣ ΑΠΕΛΕΥΘΕΡΩΝΕΙ ΤΗΝ 
ΑΓΓΕΛΙΚΗ (1819 — 145 x 185 x. περίπου). 
1 Παρίσι, 4100060. — Παρμένος ἀπὸ τὸν ᾿Αριό- 
στο, εἶναι ὁ πιὸ σημαντικὸς πίνακας ποὺ ἐμ- 
πνεύσθηκε ὁ Ἔνγκρ ἀπὸ τὴ φιλολογικὴ πα- 
ράδοση. Ἢ ἁπαλὴ καὶ λυγερὴ γύμνια τῆς 
᾿Αγγελικῆς, μίγμα ἡδυπάθειας καὶ ἁγνότη- 
τας, ἀναπληρώνει τὴν ψυχρότητα τοῦ συνό- 
λου, τὴν κάποια ἀκαμψία τοῦ Ῥογήρου. 


X-XI. ៧ ΑΠΟΘΕΩΣΗ TOY ΟΜΗΡΟΥ 
(1827 — 380 x 507 ἐκ. περίπου). llaoíot, 
2100600. —‘O Ἔνγκρ μ᾽ αὐτὸν τὸν πίνακα 
ἤθελε νὰ δημιουργήση «τὸ mó ὡραῖο καὶ 
πιὸ ἐνδιαφέρον ἔργο τῆς ζωῆς του σὰν καλ- 
λιτέχνη». ᾿Εδῶ συγκέντρωσε καὶ ἔβαλε σὲ 
ἐφαρμογὴ ὅλες τὶς αἰσθητικές του ἀπόψεις: 
ὡστόσο σ᾽ ἐμᾶς σήμερα τὸ ἔργο φαίνεται 
πολὺ σχολαστικὸ καὶ ἐξεζητημένο. 


ΧΗ. Η ΔΕΗΣΗ ΤΟΥ ΛΟΥΔΟΒΙΚΟΥ II" 
(1824 — 342 x 270 kx. περίπου). Movrw- 
μπάν, Καθεδρικὸς Ναός. ---- Ἐδῶ εἶναι pavs- 
ρὸς 6 θαυμασμὸς τοῦ καλλιτέχνη γιὰ τὸν 
Ραφαήλ. "O πίνακας παρουσιάστηκε ταυτό- 
χρονα μὲ τὴ Σφαγὴ τῆς Χίου tod Ντελα- 
κρουά. 'H µεγάλη του ἐπιτυχία ἄφησε ἔκ- 
πληκτο τὸν Ἔνγκρ, ποὺ ἔπεφτε πολὺ ἔξω 
στὴν ἐκτίμηση τῆς ζωγραφικῆς του. 


XII. ΠΡΟΣΩΠΟΓΡΑΦΙΑ TOY  AOYT 
-DPANZOYA MIIEPTEN (1832 — 112 x 92 
ἐκ. περίπου). Magici, 4108000. —‘O πίνακας 
αὐτός, ἀπὸ τοὺς πιὸ ὀνομαστοὺς τοῦ καλλιτέ- 
xvn, ἐκφράζει περισσότερο ἀπὸ κάθε ἄλ- 
λον τὴ γνώση του γιὰ τὴν ἄρχουσα τάξη, 
ἀνάμεσα στὴ Μοναρχία τοῦ Ἰουλίου καὶ 3 
Δεύτερη Αὐτοκρατορία. Ἔχει μιὰ δύναμη 
ποὺ θυμίζει Μπαλζάκ. 


XIV. ΠΡΟΣΩΠΟΓΡΑΦΙΑ ΤΗΣ ΒΑΡΟΝΗΣ 
ΤΖΕΗΜΣ NTE POTXIANT (1848 — 137 x 
97 £k. περίπου). Παρίσι, ᾿Ιδιωτικὴ συλλογή. 
— ‘O πίνακας ἐντυπωσιάζει μὲ τὴ µεγαλοπρέ- 
πειά του καὶ ἀντανακλᾶ τὴν ἀνάγκη ποὺ εἶχε 
μιὰ κοινωνικὴ τάξη γιὰ πολυτέλεια. Ὁ 
Ἔνγκρ φροντίζει περισσότερο νὰ ζωγραφίση 
τὸ φόρεμα, ποὺ ἔγινε ὀνομαστό, παρὰ νὰ ἀ- 
ποδώση τὴ φυσιογνωμία τῆς γυναίκας. 


XV. ΠΡΟΣΩΠΟΓΡΑΦΙΑ ΤΗΣ ΚΥΡΙΑΣ 
ΜΟΥΑΤΕΣΣΙΕ (1856 — 117 x 90 éx. περί- 
που). Aovdivo, ° Εθνικὴ Πινακοθήκη. — Ὁ Co- 
γράφος, θέλοντας νὰ ὑπογραμμίση τὴν πομ- 
πώδη στάση τοῦ μοντέλου, χρησιμοποιεῖ 
τὸν καθρέφτη γιὰ νὰ δώση καὶ τὸ ντελικάτο 
προφὶλ. τῆς νεαρῆς γυναίκας. “Agra ἰδιαίτε- 
ρης προσοχῆς εἶναι ἡ θαυμάσια σπουδὴ τοῦ 
μεταξωτοῦ φορέματος. 


XVI. ΤΟ TOYPKIKO AOYTPO (1863 — 
διάμετρος 105 ἐἑκ.). Παρίσι, 4100000. — ០ 
"Evykp ἦταν πάνω ἀπὸ ὀγδόντα ἐτῶν ὅταν 
ζωγράφισε αὐτὴ τὴ σοφὴ σύνθεση τῶν onov- 
δῶν του σὲ γυμνά, 00061 κυματιστῶν ἀρα- 
βουργημάτων. Τὰ γυμνὰ αὐτά, ὅπου θριαμ- 
βεύει ἡ εὐλύγιστη γραμμή, εἶναι τὸ ἀπο- 
κορύφωμα τοῦ «μουσικοῦ» σχεδίου ποὺ χα- 
ρακτήριζε τὸν καλλιτέχνη. 


XVII. ΠΡΟΣΩΠΟΓΡΑΦΙΑ ΤΗΣ KOMH- 
ΣΑΣ ΤΗΣ OZZONBIA (1845 — 126 x 57 Ex. 
περίπου). Νέα "Ὑόρκη, Movoeio Dolx.— 
«Τέλειῶσα ἐπιτέλους τὸ καταστρεπτικὸ TOP- 
τραῖτο πού, ἀφοῦ μὲ καταπόνησε καὶ μὲ βα- 
σάνισε, μοῦ ἔδωσε ἐπὶ τέσσερεις ἡμέρες µι- 
κρῆς ἐκθέσεως τὴν πιὸ τέλεια καὶ πλήρη 
ἐπιτυχία», ἔγραψε ὃ Ἔνγκρ γι’ αὐτὸ τὸ ἔργο 
μέσα στὴν ἀδιαλλαξία του. 


i 
: 
; 
: 
t 
| 


Fila - a3 So قرو‎ he ARE 


IH 


11 


m 


OUT aene E "Ἄρτον 
dp MEUM ES 


eg Sak ee‏ سخ 


12 


F-a 


^. 
7 
d 


y 


1 
ἃ 
۶ 


we 


LI 


13 


SEE 
Am TE rt 


Porte 


2 
LER 
c 


x 
a 


۳ 
3 
SS, 


y 
گم‎ 5 


fo 


VS T ο, pir 
+: LE Ὰ 


3 


= 


ταν κας 


1 


es 
mor 


px 


πας 


= ir 


7 
rop 


Dos 


ο ολο enh هاش‎ 


VQ. 


S nmm πο πο مختد نک ادن‎ φον ων. ο A 
im 2 : a که‎ ALAS DR 02 


«αὶ 7 2 


E ERE og ; I E : az 


3 
3 


ae 
Ait 


ΠΟ; 


ouem 


ee HORN 


νων QAM GG ៤ . 
موه تن فا‎ i x ۱ 


dette meni 3x 


E 
Φιν اد‎ 


7 


es 


uses 


«i 


Κε Y 
ο پو‎ age 


$4 ស ty 
wish. 


نې پک که 


خیس =« وب ER‏ چ ر καμμια‏ 


Le 


AALS مه‎ TES E FEEDS ab adam 
Wr “មុ: wow EA ٧ E oc ANE AE e 


AAA 


ES 


7 


VR 
CHR 


Y 
* 
e 
H 
$ 
= 
4 
at 


| SEIN da ; - = | e "s P 2 
ae HABI" ΚΑΙ ΤΟΥΤΟΥ TE GIATA 
ខ្លា τν, 


LT A 


نو E" P omncm ot rta idas 92 E o A re - Ξ ER 7 <~ o‏ که — له 
RS‏ سم DB TER he nn aaa mn‏ - و ومد S‏ موه و وج OS‏ وس مه چو خد wen I‏ 


τι 1 


erg ដូន: 


Bera 


=" 


| 


23 


XVI 


24 


ΕΚΤΥΠΩΣΙΣ |. ΠΕΠΠΑΣ - |. ΡΑΓΙΑΣ Ο.Ε. τηλ. 255-208. 


Γιὰ πρώτη φορὰ στὴν 'Ἑλλάδα παρόμοιο ἔργο ἐσηπείωσε τέτοια Ka- 
tanAnktikn ἐπιτυχία ὅπως «OI ΜΕΓΑΛΟΙ ΖΩΓΡΑΦΟΙ». "Eyrvav ku- 
pIOAEKTIKA ἀνάρπαστα τὰ πρῶτα τεύχη. Γιὰ ὅσους δὲν ἐπρόφθασαν 
νὰ τὰ ἀποκτήσουν. τοὺς γνωρίζομεν ὅτι τὰ τεύχη Pevoudp, Τουλοῦ7- 
Λωτρέκ, Bav Γκόνκ, Ντελακρουά καὶ Γκωγκὲν θὰ ξανατυπωθοῦν 
πολὺ σύντομα καὶ θὰ κυκλοφορήσουν otic 15 Φεβρουαρίου 1972. 


ΚΥΚΛΟΦΟΡΕΙ ΚΑΘΕ ΠΕΜΠΤΗ 


Τὸ ἑπόμενο τεῦχος µας: 


ΤΑ ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


ΜΕΓΑΛΟΙ : 
ΖΩΓΡΑΦΟΙ Μανέ 


"Hoy ἐκυκλοφόρησαν : 


1. Ρενουὰρ 2. Τουλοὺζ- Λωτρὲκ 3. Βὰν Γκὺγκ 
4. Ντελακρουὰ 5. Γκωγκὲν 

Οἱ εἰκόνες τῶν ἐξωφύλλων τῶν τευχῶν, ξανατυπώθηκαν 
καὶ συμπεριελήφθηκαν στὸ βιβλιοδετημένο τόμο. 


Ἢ ἀρίθμηση τῶν σελίδων τοῦ τεύχους ἔγινε 
μὲ βάση τὴ σειρὰ ποὺ ἀκολουθήσαμε στὴ βιβλιο- 
δεσία τοῦ τόμου. 


Μερικοὶ ἀπὸ τοὺς 


«ΜΕΓΑΛΟΥΣ ΖΩΓΡΑΦΟΥΣ» 


Τζιόττο Ρέμπραντ 
Μαντένια Γκόγια 
Μποττιτσέλλι Νταβίντ 
Ἱερώνυμος Μπὸς Ντελακρουὰ 


Λεονάρντο vta Βίντσι Ντωμιὲ 


Ντύρερ Βὰν Ι κὸγκ 
Μιχαὴλ. Αγγελος Matic 
Ραφαὴλ. Πικάσσο 

` Τισιανὸς Μοντιλιάνι 
Χόλμπαϊν Ντὲ Κίρικο 
١١1 Γύζης 
Ἔλ Γκρέκο Λύτρας 
Ροῦμπενς Βολανάκης 
Βελάσκεθ Παρθένης κ.ἄ. 


ΧΡΟΝΟΛΟΓΙΚΗ ΙΣΤΟΡΙΚΗ ΣΕΙΡΑ ΤΩΝ 6 ΤΟΜΩΝ 


1. "Aro τὸν Τζιόττο στὴν ᾿Αναγέννηση 
2. Αναγέννηση 
3, “And τὸν 170 Αἰώνα στὸν 190 
4. ° Aro τὸν 190 Αἰώνα στὸν 200 
5. Εἰκοστὸς Αἰώνας 

0. "Ελληνες Ζωγράφοι 

Copyright FABBRI - «ΜΕΛΙΣΣΑ» 

ΕΚΔΟΤΙΚΟΣ ΟΙΚΟΣ «ΜΕΛΙΣΣΑ» 


ΠΑΝΕΠΙΣΤΗΜΙΟΥ 34 ΤΗΛ. 611.692 - 635.096 
ΘΕΣΣΑΛΟΝΙΚΗ: ΤΣΙΜΙΣΚΗ 41 ΤΗΛ. 29010 


Οἱ ᾿Εκδοτικοὶ Οἶκοι «FABBRI» καὶ «ΜΕΛΙΣΣΑ» πα- 
ρουσιάζουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσμο, τὴν ἔκδοση 


«ΟΙ ΜΕΓΑΛΟΙ ΖΩΓΡΑΦΟΙ» 


Τὸ ἔργο αὐτὸ ἔχει κυκλοφορήσει καὶ κυκλοφορεῖ σὲ 
ἑκατομμύρια ἀντίτυπα στὴν Ἰταλία, στὴ Γαλλία, στὴν 
᾿Αγγλία, στὴ Γερμανία, στὴ Βραζιλία, στὸ Ἰσραήλ, στὴν 
Ἰαπωνία καὶ σὲ πολλὲς ἄλλες χῶρες. 


«ΟΙ ΜΕΓΑΛΟΙ ΖΏΓΡΑΦΟΙ» θὰ ὁλοκληρωθοῦν σὲ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες ὅλο- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Ζωγρά- 
φους. O τόμος ΕΛΛΗΝΕΣ ΖΩΓΡΑΦΟΙ εἶναι μιὰ ἔργα- 
σία πρωτότυπη καὶ μοναδικὴ στὴ χώρα μας. 


‘O ΠΡΩΤΟΣ ΤΟΜΟΣ τοῦ ἔργου εἶναι ἤδη ἕτοιμος, 
βιβλιοδετημένος, καὶ μπορεῖτε νὰ τὸν βρῆτε στὰ βιβλιο- 
πωλεῖα καὶ στὰ κατὰ τόπους πρακτορεῖα ἐφημερίδων. 


Ἢ ἐπεξεργασία ἔγινε μὲ ἠλεκτρονικὰ μηχανήματα, ποὺ 
ἔφερε εἰδικὰ γιὰ τὸ σκοπὸ αὐτὸ ἡ ΕΙΚΟΝΟΓΡΑΦΙΚΗ Ο.Ε. 


«ΟΙ ΜΕΓΑΛΟΙ ΖΩΓΡΑΦΟΙ» εἶναι ἕνα ἔργο ποὺ 
φέρνει, μὲ τὴν ἐπαναστατικὰ χαμηλὴ τιμῇ του καὶ τὴν 
ἐξαιρετική του ποιότητα, τὴ μαγεία τῆς ζωγραφικῆς 
στοὺς πολλούς! Σὲ ὅλους ! 


Κάθε βδομάδα, 6 ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


“Eva βιβλίο ποὺ θὰ περιέχη τὴ βιογραφία του, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου του σὲ ὑπέροχες ἔγχρωμες 


' ὁλοσέλιδες εἰκόνες. 


Κάθε τεῦχος -βιβλίο θὰ εἶναι μεγάλου σχήματος 
(27 x 37 ἐκ.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 δρχ., ἐνῶ τῶν 
Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς νὰ àno- 
κτήση τὴν πιὸ μεγάλη σειρὰ βιβλίων τέχνης στὸν κόσμο. 


Φτιάξτε καὶ σεῖς τὴν προσωπική σας πινακοθήκη ! 
Κάθε ἀντίτυπο εἶναι καὶ ἕνα πρωτότυπο | 


Ἢ ἔκδοση «Οἱ ΜΕΓΑΛΟΙ ΖΩΓΡΑΦΟΙ» εἶναι ἕνα 
καλλιτεχνικὸ γεγονός. Κάτι ἐντελῶς ἰδιαίτερο στὴν πνευ- 
ματικὴ ζωὴ τῆς χώρας μας. Καὶ κάτι ἐντελῶς ἰδιαίτερο 
στὴ δική σας ζωή. Ἕνα πραγματικὸ ἀπόκτημα, ἕνα ἐφό- 
διο, γιὰ σᾶς, γιὰ ὅλη τὴν οἰκογένεια, καί, αὕριο, γιὰ τὰ 
παιδιά σας. Γιατὶ εἶναι ἕνα ἔργο ποὺ δὲν «παλιώνει». Σὰν 
γνήσιο ἔργο τέχνης. 


